钦定古今图书集成/明伦汇编/氏族典/第052卷 > 《廖用贤尚友录》 > 韦义
## 钦定古今图书集成/明伦汇编/氏族典/第052卷 > 《廖用贤尚友录》 > 韦义

按《后汉书韦彪传》：“彪族子义，字季节。高祖父元成，元
帝时丞相初，彪独徙扶风，故义犹为京兆杜陵人焉。
义初仕州郡，太傅桓焉辟举理剧，为广都长、甘陵、陈
二县令，政甚有绩，官曹无事，牢狱空虚。数上书顺帝，
讥切左右，贬刺窦氏，久抑不迁，以兄顺丧去官。比辟
公府，不就，广都为生立庙。及卒，三县吏民为义举哀，
若丧考妣。”